रीतूने हैरानी से उसकी ओर देखा तो वह बोला, 'रीतू, बचपन में ही मां हमसे दूर चली गई। बिन औरत हर घर सून वाली कहावत हमारे घर पर पूरी तरह लागू होती है। बाबूजीने बहुत कष्ट सहे लेकिन उन्होंने मुझे और छोटे भाई विपिन को मेहनत से पाला-पोसा। तुम्हें पता होगा कि जिस घर में औरत नहीं होती, उसकी क्या हालत होती है....। समीर का दर्द उसके शब्दों में साफ झलक रहा था। उसने रीतूकी पेशानी को चूमते हुए कहा, 'रीतू, मैं चाहता हूं कि तुम अपने प्यार व स्नेह से इस कमी की पूर्ति करो, घर के प्रति तुम्हारे दायित्व में कहीं कोई कमी न आने पाए...।